20. ΝΟΜΟΣ υπ’ αριθ. 122 της 18/20 Αυγ. 1975 (ΦΕΚ Α΄ 172) Περί συστάσεως παρά τω Ταμείω Προνοίας Προσωπικού Οργανισμού Εθνικού Θεάτρου, Κλάδου εφ’ άπαξ παροχών του προσωπικού της Εθνικής Λυρικής Σκηνής. Άρθρ.1.-Συνιστάται παρά τω Ταμείω Προνοίας Προσωπικού Οργανισμού Εθνικού Θεάτρου, Κλάδος εφ’ άπαξ παροχών του προσωπικού της Εθνικής Λυρικής Σκηνής. Άρθρ.2.-Σκοπός του, δια του παρόντος, συνιστωμένου Κλάδου, είναι η παροχή εφ’ άπαξ βοηθήματος εις τους ησφαλισμένους του, εν περιπτώσει αποχωρήσεώς των εκ της υπηρεσίας, ως και εις τα μέλη οικογενείας των εν περιπτώσει θανάτου, υπό τους όρους και προϋποθέσεις του, κατά τας διατάξεις του άρθρ. 6 του παρόντος, εκδοθησομένου Κανονισμού. Άρθρ.3.-Εις την ασφάλισιν του Κλάδου υπάγεται υποχρεωτικώς το πάσης φύσεως επί μισθώ ή ημερομισθίω προσωπικόν της Εθνικής Λυρικής Σκηνής. Άρθρ.4.-1.Πόροι του Κλάδου είναι: α)Εισφορά των παρ’ αυτώ ησφαλισμένων ίση προς 4% επί των εν γένει αποδοχών των. β)Εισφορά του εργοδότου ίση προς 3% επί των αποδοχών των ησφαλισμένων. (Αντί για τη σελ. 1069(α) Σελ. 1069(β) Τεύχος 746-Σελ. 99 Εθνικό Θέατρο 31.Ξ.ε.17-20 γ)Αι πάσης φύσεως πρόσοδοι, εκ της περιουσίας αυτού. δ)Παν έσοδον πραγματοποιούμενον παρ’ αυτού εκ δωρεάς, κληρονομίας, κληροδοσίας ή άλλης χαριστικής αιτίας. 2.Ο κλάδος έχει οικονομικήν αυτοτέλειαν έναντι των λοιπών Κλάδων του Ταμείου, τηρουμένων προς τούτο ιδιαιτέρων λογαριασμών. Η μεταφορά κεφαλαίων εκ του Κλάδου εις το Ταμείον ή ετέρους Κλάδους αυτού και τ’ ανάπαλιν απαγορεύεται. Άρθρ.5.-1.Επιφυλασσομένης της παρ. 2 του προηγουμένου άρθρου η διοίκησις και διαχείρισις του Κλάδου, ασκείται υπό του Διοικητικού Συμβουλίου του Ταμείου, κατά τας διατάξεις της περί του Ταμείου Νομοθεσίας και του παρόντος. 2.Δια την κατάρτισιν των προϋπολογισμών, απολογισμών και ισοζυγίων του Κλάδου εφαρμόζονται αι διατάξεις της προηγουμένης παραγράφου. 3.Δι’ αποφάσεως του Υπουργού Κοινωνικών Υπηρεσιών, εκδιδομένης μετά γνώμην του Διοικητικού Συμβουλίου του Ταμείου και δημοσιευομένης δια της Εφημερίδος της Κυβερνήσεως, καθορίζεται η εις ποσοστόν επί των εσόδων του Κλάδου, συμμετοχή αυτού εις τας δαπάνας διοικήσεως του Ταμείου. Δι’ ομοίας αποφάσεως, καθορίζονται τα της συμμετοχής εις το Διοικητικόν Συμβούλιον του Ταμείου εκπροσώπων του Κλάδου, κατά την συζήτησιν θεμάτων αφορώντων εις τούτον. Άρθρ.6.-Δια Κανονισμού εκδιδομένου δια Π.Δ/τος, τη προτάσει του Υπουργού Κοινωνικών Υπηρεσιών, μετά γνώμην του Διοικητικού Συμβουλίου του Ταμείου και του παρά τω Υπουργείω Κοινωνικών Υπηρεσιών λειτουργούντος Συμβουλίου Κοινωνικής Ασφαλείας, ορίζονται εντός των οικονομικών δυνατοτήτων του Κλάδου αι προϋποθέσεις απονομής του εφ’ άπαξ βοηθήματος, το ύψος αυτού, η διαδικασία χορηγήσεώς του, η αναγνώρισις της προϋπηρεσίας παρά τη Εθνική Λυρική Σκηνή και η εξαγορά ταύτης, ως και πάσα αναγκαία δια την λειτουργίαν του Κλάδου λεπτομέρεια. Άρθρ.7.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. Σελ. 1070(β) Τεύχος 746-Σελ. 100 